
Ministru kabineta sēdes protokollēmums

Rīkojuma projekts "Ministru kabineta rīkojuma projekts "Par Banku augstskolas reorganizāciju""

· 1. Pieņemt iesniegto rīkojuma projektu.
· 2. Valsts kancelejai sagatavot rīkojuma projektu parakstīšanai.
· 3. Izglītības un zinātnes ministrijai izvērtēt tās valdījumā esošā valsts nekustamā īpašuma (nekustamā īpašuma kadastra Nr. 0100 525 0062) Skanstes ielā 43, Rīgā un valsts nekustamā īpašuma (nekustamā īpašuma kadastra Nr. 0100 025 2026) Skanstes ielā 43, Rīgā (turpmāk kopā – valsts nekustamie īpašumi) turpmāku lietderīgāko izmantošanu izglītības un zinātnes funkciju īstenošanai, ievērojot, ka valsts nekustamie īpašumi ir iespējami vērtējami kā izveidojamās atvasinātas publiskas personas – Rīgas Eiropas skolas (likumprojekts "Par Rīgas Eiropas skolu" (22-TA-3807)) atrašanās vieta, kā arī iespējamo valsts nekustamo īpašumu nepieciešamību atvasinātas publiskas personas – Latvijas Universitātes Starptautiskās biznesa skolas izveides vajadzībām. Ievērojot minēto, Izglītības un zinātnes ministrijai sagatavot un izglītības un zinātnes ministram līdz 2025.gada 1.jūnijam iesniegt Ministru kabinetā tiesību aktu projektu par valsts nekustamo īpašumu nodošanu bez atlīdzības īpašumā vai valdījumā vai informēt Ministru kabinetu par valsts nekustamo īpašumu saglabāšanu valsts īpašumā Izglītības un zinātnes ministrijas valdījumā un nodošanu lietojumā, lai nodrošinātu izglītības un zinātnes funkciju īstenošanu.
· 4. Izglītības un zinātnes ministrijai sagatavot un izglītības un zinātnes ministram līdz 2023.gada 1.decembrim iesniegt Ministru kabinetā izskatīšanai tiesību akta projektu par grozījumiem Ministru kabineta 2013.gada 16.aprīļa noteikumos Nr.202 “Kārtība, kādā izsniedz valsts atzītus augstāko izglītību apliecinošus dokumentus”, atrunājot tajos Augstskolu likumā noteiktajā kārtībā reorganizējamās valsts dibinātas augstskolas nosaukuma un logotipa lietojumu valsts atzītajos augstāko izglītību apliecinošajos dokumentos par akreditētas studiju programmas apguvi, kā arī minētajos dokumentu paraugos.

